Casp

**Casp** (*Caspe* en castellano, *Casp* en catalán) ye una ciudat d'Aragón, situata a una distancia de 100 km a l'este de Zaragoza. Ye capital d'a comarca Baixo Aragón-Casp. Actualment tien unos 10.000 habitants, no habendo creixito cuasi cosa en tot o sieglo XX.

Estió un important nugo de comunicacions, hue venito a menos.

A suya economía se basa en o sector servicios, a industria textil y as grans explotacions agricolas de regano (emparadas en gran mesura gracias a la immigración). Os prescos de Casp entran drentro d'a denominación d'orichen *melocotón de Calanda*.

## Mugas
O suyo termin municipal muga con Mequinenza, Favara, Maella, Alcanyiz, Escatrón, Chiprana, Sastago, Burcharaloz, Penyalba y Fraga.

## Toponimia
O toponimo Casp, documentato en fuents andalusís como *Qsp*, *Qasp* u *Qasb* s'ha quiesto relacionar con a palabra arabe *Casba*. Manimenos en aragonés existe a palabra *caspiello* pa dicir "tierra suelta, petrosa, que pierde a humidat pronto", y como microtoponimo lo trobamos en Rodellar y encara Andolz replega a palabra *Caspillo* en o suyo glosario de palabras d'o territorio aragonés. *Caspiello* puet tener una etimolochía relacionata con *caspa* y con o mozarabe *gazpacho*.

Bi ha muitos microtoponimos interesants que amuestran que d'antes se charró l'aragonés, y en alzan muitos caracters, como una basa dita *Saladiella*, *la [[Defesa|Ifesa]]*, *Efesa de la Villa*, *[[Lasta (orografía)|Lastra]]s del Pallaruelo*, un puesto dito *mata *'lo** perro'', y atro trascrito como ''[[Miralpeix|Miralpeis]]'', pareixito a los toponimos ''Miralpeix'' que se troban en [[Ribagorza]].
Bi ha toponimos [[Idioma arabe|arabes]] adaptatos a la [[fonetica aragonesa]] como ''Mal**ch*'ares Albanillos*.

## Luengas y parlas
A luenga tradicional de Casp ye o castellano d'Aragón, con substrato aragonés. O lexico d'intrés etnografico de Casp se conoix relativament bien por figurar esta localidat en l'ALEANR, con a sigla *Z 605*.

## Apellitos
En Casp son mas frecuents os apellitos occitans tipicament rematatos en *-ac* que en atros lugars d'o Baixo Aragón: *[[Albiac (desambigación)|Albiac]]*, *[[Cirac]]*.

## Historia

O lugar ya existiba en o periodo musulmán y se transcribe de l'arabe *Qsp*, *Qasp* u *Qasb*. O escritor musulmán Yaqut d'os sieglos XII-XIII en da noticia: *Qasb ye un castiello (*hisn*) de Zaragoza*.

En o sieglo XV perteneixeba a la Castellanía d'Amposta.

En o sieglo XV estió seu d'o famoso "Compromís de Casp" por o cual s'imposó a dinastía d'os Trastamara en o reino d'Aragón.

En o sieglo XX mientres a Guerra Civil Espanyola estió seu d'o "Consello d'Aragón", Organo de Gubierno de l'Aragón Republicano.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:10693
TimeAxis   = orientation:vertical
ScaleMajor = unit:year increment:2139 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:7750
  bar:2000 from:0 till:7727
  bar:2002 from:0 till:7448
  bar:2004 from:0 till:7870
  bar:2006 from:0 till:8486
  bar:2008 from:0 till:8848
  bar:2010 from:0 till:9989
  bar:2012 from:0 till:9885
  bar:2014 from:0 till:9927
  bar:2016 from:0 till:9538
  bar:2018 from:0 till:9525
  bar:2020 from:0 till:10026
 


## Administración
### Reparto de concellers




### Alcaldes

## Puestos d'intrés
Conta con un important patrimonio historico-artistico, encara que muitas d'istas construcions se troban en deficient estato de conservación.

### Edificios relichiosos
* Colechiata de Santa María la Mayor.
* Ermita de la Malena.
* Convento de Franciscanos.
* Ermita de Santa María d'Horta.

### Edificios militars
* Castiello d'o Compromís.
* Torre de Salamanca.

### Edificios civils
* Casa Barberán, protechida legalment dende lo 6 d'octubre de 1979 con a suya declaración como *[[Bien d'Intrés Cultural]]*.
* Mausoleu Romano de Miralpeix, huei en o nuclio urbán pero trayiu dende Miralpeix.

## Fiestas
*Fiesta de Sant Antón.
*Semana Santa.
*Mas Música, 30 d'abril y 1 de mayo.
*Fiesta d'o Compromís de Casp,o zaguer cabo de semana de chunioo.
*Fiestas patronals de Sant Roque, 12 -17 d'agosto.
*Expocaspe, 29 d'otubre - 1 de noviembre.

## Esportes
*O fútbol ye representato por o Club Deportivo Caspe.

## Gastronomía
*Pastels d'alma.
*Pastels de rodeta.

## Personalidaz naixitas de Casp
*Sant Indalecio,un d'os siet varons apostolicos que convirtió a lo cristianismo Sant Chaime en a evanchelización d'Hispania.
*Manuel Buenacasa,1886-1964, sindicalista, periodista y politico.
*Florencio Repollés Julve, 1931-1986,avogau y politico.
*Luís Andrés Edo, 1925 – 2009, historiador anarquista.
*Manuel Pellicer Catalán, 1926- 2018, arqueologo.
*Abel Mustieles, ciclista.

## Ciudaz achirmanadas
* Almería, Espanya
* Gaillac, Francia
* Santa Maria a Vico, Italia
* Regla, Cuba

## Vinclos externos

* Ficha d'a población.

## Notas


## Referencias